Seadanya Aku

Seadanya Aku merupakan sebuah siri drama televisyen perdana Malaysia 2020 arahan Feroz Kader lakonan Azlee Khairi, Zara Zya, Redza Rosli dan Elvina Mohamad. Diadaptasi dari novel 2018 dengan tajuk sama, siri ini memulakan tayangan perdana di Slot Akasia TV3 15 Januari 2020 menggantikan Adellea Sofea.Drama Seadanya Aku (TV3) My Info Taip (14 Januari 2020). Dicapai pada 8 Fedbruari 2020.

Sinopsis
Segalanya seakan hancur buat Aufiya (Zara Zya). Disaat hari perkahwinan, tunangnya Taufik (Redza Rosli) tidak hadir kerana tidak boleh menerima kisah silam Aufiya. Janji Taufik untuk menerima dirinya seadanya dia, hanya tinggal janji.

Namun muncul Zarul (Azlee Khairi) yang menawarkan diri sebagai pengganti menyelamatkan maruahnya di hari pernikahan itu. Aufiya menerima bantuan Zarul walaupun rasa bersalah kerana lelaki itu merupakan tunang kepada Wina (Elvina Mohamad) yang juga sahabat baiknya. Perkahwinan itu tidak mampu Aufiya khabarkan hatta kepada kawan-kawan baiknya sendiri kerana yang menjadi suaminya itu hanyalah sekadar pinjaman. Pinjaman seorang sahabat yang dikhianatinya dalam diam.

Hati Aufiya mula berdolak-dalik, antara suami dan sahabat yang dikasihi. Sikap Zarul yang melindungi dan menerima dia seadanya tanpa sebarang syarat mula membuatkan hatinya terbuai. Tapi Wina itu sahabatnya yang paling baik. Melukakan Wina umpama melukakan hati sendiri. Aufiya bersahabat baik dengan Wina dan Zureen sejak zaman sekolah lagi dan sampai ke alam pekerjaan mereka masih bersama dan tinggal bersama. Namun tanpa disedari wujud perasaan cemburu antara mereka.

Pelakon

Pelakon utama
 Azlee Khairi sebagai ZarulNorhayati Nordin (20 Januari 2020). Masih resah respons peminat Harian Metro. Dicapai pada 8 Februari 2020.
 Zara Zya sebagai AufiyaSerimah Mohd Sallehuddin (7 Februari 2020). 'Ada apa-apa ke?' Berita Harian. Dicapai pada 8 Januari 2020.
 Redza Rosli sebagai Taufik
 Elvina Mohamad sebagai Wina
 Dayana Roza sebagai Zureen

Pelakon pembantu
 Sharifah Husna sebagai Eliza
 Ainina Ahmad B sebagai Salma
 Norish Karman sebagai Kartina
 Jasmin Hamid sebagai Jumah
 Fadlan Hazim sebagai Hadi
 Azri Iskandar sebagai amir
 Alex Yanz sebagai Haziq
 Chici Bamba sebagai Harlina

Runut bunyi
Lagu tema drama ini, "Seadanya Aku" dinyanyikan oleh Ippo Hafiz.Syafil Syazwan Jefri (23 Januari 2020). Rasai jiwa Seadanya Aku Harian Metro. Dicapai pada 8 Februari 2020.

Rujukan

Kategori:Drama Melayu 2020
Kategori:Rancangan TV3
Kategori:Drama adaptasi novel di Malaysia